|  |  |  |
| --- | --- | --- |
|  | **Kalaallit Nunaanni Aalisartut Piniartullu Kattuffiat**  Fishermen and Hunters Association in Greenland  Fiskernes og Fangernes Sammenslutning i Grønland |  |
| Aalisarnermut Piniarnermullu Naalakkersuisoqarfik  /MAAN | Allaffeqarfik/Head Office:  Aqqusinersuaq 31, 1. Sal  P.O. Box 386  3900 Nuuk  Tlf.: +299 32 24 22  Fax: +299 32 57 |
|  | Email: [knapk@knapk.gl](mailto:knapk@knapk.gl) |
| Att.: Masaana Dorph | Homepage: [www.knapk.gl](http://www.knapk.gl) |
|  | Ulloq, 30.05.2024  J.nr.11.02.02 |
|  |  |

**Pineqarpoq: Qilalukkanik qaqortanik qernertanillu illersuineq piniarnerlu pillugit nalunaarummut missigiutip tusarniutigineqarneranut KNAPK-miit akissuteqaat.**

§ 3. Qilalukkat qaqortat qernertallu nunami aalisarnikkullu imartami Kalaallit Nunaata oqartus-saaffigisaani tamani eqqissisimatitaapput, § 4-mi taaneqartut kisiisa pinnagit.

Imm. 2. Qilalukkat qaqortat qernertallu piaqqisaartillugit arnavissat piaraalluunniit pisarineqaqqusaanngillat. – KNAPK-miit isumaqataaffigineqanngilaq, peerneqarnissaa piumasarineqarpoq. Pissutigalugu qilaluarniarnermi nalunarluinnartarmat qilalugaq piaqqisaarnersoq, aamma piaqqat angisuunngoreersut ingiaqatigineqartarmata.

Imm.3. Qilalukkat qaqortat qernertallu aalisarfinnik akornusersuisut pisarineqarsinnaa-titaapput, aalisaatinillu pisarisoorutigineqartut pisaqartumit pigineqassapput.

§ 9. Imm. 3. Kommunalbestyrelsi inuussutissarsiutigalugu piniartunut aamma sunngiffimmi piniartartunut ataatsimut piniaqatigiinnissamut akuersissummik tunniusseqqusaanngilaq.

Imm. 4. Kalaallit Nunaata kitaani aqutsiveqarfinni qilalukkanut qaqortanut qernertanullu pisassiissutit 10 procentii angullugit sunngiffimmi piniarnermut allagartalinnut tunniunne-qarsinnaapput, Naalakkersuisut allatut aalajangersimanngippata ukiumi aalajangersimasumi taaneqartumi. – KNAPK piniakkanik killilersukkanik tamanik sunngiffimminni pinialuttartunut immikkut pisassiissoqartarnera isumaqatiginngilaa. Taamaattumik Imm. 4 kitaani sunngiffimminni pinialuttartunut 10% aamma Imm. 5. Tunumi sunngiffimminni pinialuttartunut 15 % pisassinneqartarnissaasa peerneqarnissaat piumasarineqarpoq.

§ 10. -imi pineqartunut tassa Kommuunini assigiinngitsuni ataatsimoorluni piniaqatigiilluni **qilalugarniarnissamut** pisassisoqartarnissaa Nunatsinni ullumikkut piniartoqarnikkut pinia-riaaseqarnikkullu pissutit eqqarsaatigalugit aammalu sinerisami piffiit qilalugarniarfiusartut eqqarsaatigalugit KNAPK-miit naapertuuttutut isigineqanngilaq, taamaattumillu § 10-iip tamarmi peerneqarnissaa piumasarineqarpoq.

§ 12. Qilalukkanik qaqortanik qernertanillu piniarnermi taamaallaat qoorortuut akuerisaasut minnerpaamik .30-06 (7,62x63 mm)-mik sulloqqortussusillit atorneqassapput. Qoorortuunik eqittaannartakkanik atuineq inuussutissarsiutigalugu piniarnermut allagartalinnut taamaallaat ajornartitaanngilaq.

Qassusersorluni piniarneq kisimi akuerisaavoq kommunimi ileqqoreqqusaq atuutsinneqalereerpat. Qilalukkanik qaqortanik qernertanillu piniarnermut atatillugu qassutinik nigartap tamakkerluni iluatungimigut nerutussusianik minnerpaamik 380 mm-inik atuinissaq, taamaallaat ~~Qaanaap aqutsiveqarfiani kiisalu Tunumi sumiiffinni aqutsiveqarfinni~~ ajornartitaanngilaq, ~~takuuk ilanngussaq 2, imm. 2-3 aamma imm. 7-9 kiisalu ilanngussaq 3 imm. 2.~~

§ 14. Taamaallaat angallatit, angallatip angissusianut uppernarsaat malillugu ~~15~~ meterinik takissuseq tamakkerlugu (t.t.) takitigisut taassuminngaluunniit mikinerusut, qilalukkanik qaqortanik qernertanilluunniit piniarnermut atatillugu atorneqassapput. KNAPK-miit 15 meterip 17 meterimut qaffanneqarnissaa piumasarineqarpoq. Angallatit Nunatsinni pingineqartut 17 meterisut angissusillit ikittunnguarngornikuummata, aamma avasinnerusumut qilalugarniartartunut isumannaatsuummata.

Kapitali 9 Akuerineqareernerup kingornatigut toqutsineq § 16. Aalisarnermut Piniarnermullu Naalakkersuisoqarfimmit akuerineqareernikkut qilalukkanik qaqortanik qernertanilluunniit annertuumik ikilerneqarsimasunik, qilalukkanik qaqortanik qernertanilluunniit aalisarnermut atatillugu qassutinut imaluunniit aalisarnermut atortunut allanut nuiuussimasunik toqutsisoqarsinnaavoq. Ikilerneqarsimasumik toqutsisup aamma aalisaatiminik pisarisuuvisup qilalugaq tamaat pisassavaa.

Imm. 2. Qilalukkamik qaqortamik qernertamilluunniit akuerisaasumik pisaqareernerup kingunerisaanik paasineqarpat pisaq nappaammik imaluunniit assigisaanik pissuteqartumik inunnut nerisassatut naleqquttuunngitsoq, tamatuma kingunerisaanik Aalisarnermut Piniarnermullu Naalakkersuisoqarfiup pisap toqunneqartutut isigineqarnera akuerisinnaavaa. Akuersissut atorneqarsimappat taanna atuutiinnassaaq. Imm. 3. Imm. 1 naapertorlugu piniakkat toqunneqartut najukkami innuttaasunut agguaanneqarsinnaapput, pisaq nerisassatut naleqquppat. Saarngit aamma kigutit (tuugaaq) Aalisarnermut Piniarnermullu Naalakkersuisoqarfiup pigisarai, toqunneqarneratalu kingornatigut kingusinnerpaamik ullorsiutit malillugit ullut 14-t qaangiunneranni uunga Postboks 269, 3900 Nuuk, nassiunneqassallutik. Nassitsinermut atatillugu aningaasartuutit Aalisarnermut Piniarnermullu Naalakkersuisoqarfiup akilissava. Imm. 1.-imut siunnersuuterput pissutigalugu Imm. 2-uup peerneqarnissaa piumasarineqarpoq, taamatut qassiiliortitserusaarnerit unittariqarmata.

KNAPK-miit Naalakkersuisunut ilanngullugit naammassiniagassatut saqqummiukkumasavut tullittuni atuarneqarsinnaapput.

***Qilalukkat qaqortat:***

* KNAPK-miit Naalakkersuisunut kaammattuutigaarput qaqortanik qilalugartassanik ukiuni tulleriiaani ikiliartortitsisoqassanngitsoq.
* Nunatta Kangianut ataatsimoortumik ukiut tamaasa qaqortanik 30-inik pisassiisso-qartalissasoq, taammaattoqarnissaa Naalakkersuisut nunatta kangiani najugalinnut oqariartuutigereersimammassuk.
* Qaanaaq immikkut pisassiiviujunnaarlugu nunatta kitaanut ilanngutiinnarneqassasoq, qaanaamut immikkut pisassiissutaasut kitaanut pisassiissutinnut ilanngutiinnarlugit.
* Ukiumi pisassanik pisarinngitsuugaqartillugu agguaaqqinnermi pisarinngitsuukkat pisarineqarnissaat qulakkeerniarlugu agguaaqqikkasuaasarnissaq isumagineqartas-sasoq, soorlu tikaagullinnut taamaasiortalersugut.

***Qilalukkat qernertat:***

* KNAPK-miit Naalakkersuisunut kaammattuutigaarput qernertanik qilalugartassanik ukiuni tulleriiaani ikiliartortitsisoqassanngitsoq.
* Qaanaami inuusuttut qaanamik qilalugarniartalernissaat anguniarlugu ilinniartitsisaler-nissaq Naalakkersuisut immikkut sulissutigissagaat KNAPK-miit piumasaraarput.
* Kalallit Nunatsinni – minnerunngitsumik Qaanaami Tunumilu qaannamik qilalugarniartarnerit pisassatigut killilersuiffigineqannginnissaat piumasarineqarpoq.
* Etah Savissivillu Pisassiivik Qaanaamut ilanngunneqartalissasut, taamaalilluni taakkununnga pisassiissutaasut ataatsimoortillugit piniarneqarsinnaalersillugit.
* Ittoqqortoormiut immikkut pisassiiviussapput – piniarnerinnaq inuusutissarsiutaammat.
* Ittoqqortoormiunut pisassiissutit 20-usut 40-nut amerlassusileqquneqarput Ittoqqor-toormiini aalisarnermik inuussutissarsiortoqanngimmat piniarnerinavimmik inuussutis-sarsiortoqarmat.
* Tasiilamut kangerlussuarmullu pisassiissutaasartut amerlanerunissaa anguniarlugu nalilersueqqissaarnissaq misissueqqissaartoqarnissaalu KNAPKmiit piumasarineqar-poq.
* Upernaviup eqqaanilu qernertat amerlavallaalerlutik aalisarnermut akornutaalera-luttuinnarnerat pissutigalugu Upernavimmut eqqanullu qernertanik pisassiissutaasartut Uummannamisuut amerlassusilerneqassasut.
* Qilalugaqatigiit assigiinngitsut amerliartormata Sisimiut Maniitsullu ataatsimut pisas-ukiarmi agguaaqqinnermi siivinngortinneqarnerat aalajangiusimaneqassasoq piumasa-rineqarpoq.
* Nuummiik kujammut Nanortalimmut qernertanik pisassiissutit piniarfinnut ZONE-nut nutaamut agguataarlugit 30-nut amerleqquneqarput, qilalukkat qernertat takussaaleraluttuinnarmata.
* Ukiumi pisassanik pisarinngitsuugaqartillugu agguaaqqinnermi pisarinngitsuukkat pisarineqarnissaat qulakkeerniarlugu agguaaqqikkasuaasarnissaq isumagineqartas-sasoq, soorlu tikaagullinnut taamaasiortalersugut.
* Qilalukkat **ataasiakkaat avissaaqqussimasut** (**qapasaat) ikisoqallit** piniarfinni tamani ingerlannartumik apereqqaarani toqunneqarsinnaasariaqarput, Kalaallit Nunarput tamakkerlugu.
* KNAPK-miit ilanngullugu kaammattuutigaarput siunissami qilalukkanik pisassiisar-nermi Kommuunitoqqat aallaavigalugit pisassiisoqartalernissaa aaqqissuunneqassasoq, taamaaliornikkut innuttaasut amerlanerpaat ilageeqataasarnissaat anguneqarsinnaam-mat.

Inussiarnersumik inuulluaqqusillunga

Med venlig hilsen

Henning Dalager

Piniarneq pillugu siunnersuisoqatigiit

Siulittaasoq